ddrg/super_eurlex huggingface dataset:
KOMMISSIONENS BESLUTNING af 17. maj 1995 om ændring af beslutning 94/85/EF om opstilling af en liste over tredjelande, hvorfra medlemsstaterne tillader indførsel af fersk fjerkrækød (Tekst af betydning for EØS) (95/181/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 91/494/EØF af 26. juni 1991 om dyresundhedsmæssige betingelser for handel inden for Fællesskabet med fersk fjerkrækød og om indførsel heraf fra tredjelande (1), senest ændret ved direktiv 93/121/EF (2), særlig artikel 9, og

ud fra følgende betragtninger:

Kommissionens beslutning 94/85/EF (3), senest ændret ved beslutning 95/58/EF (4), opstillede en liste over tredjelande, hvorfra indførsel af fersk fjerkrækød er tilladt;

der er modtaget yderligere skriftlige forsikringer fra Madagaskar; en gennemgang af disse forsikringer har vist, at dette land opfylder EF-kravene;

de i denne beslutning fastsatte foranstaltninger er i overensstemmelse med udtalelse fra Den Stående Veterinærkomité -

VEDTAGET FØLGENDE BESLUTNING:

Artikel 1

I bilaget til beslutning 94/85/EF indsættes nedenstående linjer i alfabetisk rækkefølge i henhold til ISO-koden:

»>TABELPOSITION>

«

Artikel 2

Denne beslutning anvendes fra den 1. maj 1995.

Artikel 3

Denne beslutning er rettet til medlemsstaterne.

Udfærdiget i Bruxelles, den 17. maj 1995.

På Kommissionens vegne

Franz FISCHLER

Medlem af Kommissionen

(1) EFT nr. L 268 af 24. 9. 1991, s. 35.

(2) EFT nr. L 340 af 31. 12. 1993, s. 39.

(3) EFT nr. L 44 af 17. 2. 1994, s. 31.

(4) EFT nr. L 55 af 11. 3. 1995, s. 41.
RÅDETS AFGØRELSE af 29. maj 1995 om indgåelse af en aftale i form af brevveksling mellem Det Europæiske Fællesskab og Amerikas Forenede Stater om offentlige indkøb (95/215/EF)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 57, stk. 2, sidste punktum, artikel 66, 100 A og 113, sammenholdt med artikel 228, stk. 2, første punktum, og artikel 228, stk. 3,

under henvisning til forslag fra Kommissionen (1),

under henvisning til samstemmende udtalelse fra Europa-Parlamentet (2), og

ud fra følgende betragtninger:

Fællesskabets kompetence til at indgå internationale aftaler hidrører ikke blot fra en udtrykkelig hjemmel i traktaten, men kan også skyldes andre bestemmelser i traktaten og retsakter, som er vedtaget af Fællesskabets institutioner inden for rammerne af disse bestemmelser;

når der er fastlagt fællesskabsregler til gennemførelse af traktatens mål, kan medlemsstaterne ikke uden for rammerne af de fælles institutioner indgå forpligtelser, som kan påvirke disse regler eller ændre rækkevidden af dem;

en del af forpligtelserne i den aftale, der er forhandlet mellem Det Europæiske Fællesskab og USA om offentlige indkøb, hører ind under Fællesskabets enekompetence i medfør af traktatens artikel 113;

blandt de øvrige forpligtelser er der desuden nogle, som indvirker på fællesskabsregler, der er fastlagt på grundlag af traktatens artikel 57, stk. 2, samt artikel 66 og 100 A;

endelig giver artikel 37 i direktiv 93/38/EØF (3) udtrykkeligt fællesskabsinstitutionerne kompetence til at forhandle med tredjelande om den retslige ordning, der skal gælde for offentlige indkøb, som aftales af enheder i medlemsstaterne inden for blandt andet el- og havnesektoren;

den aftale, der er forhandlet mellem Det Europæiske Fællesskab og USA om offentlige indkøb, bør indgås -

TRUFFET FØLGENDE AFGØRELSE:

Artikel 1

Aftalen i form af brevveksling mellem Det Europæiske Fællesskab og Amerikas Forenede Stater om offentlige indkøb godkendes herved på Fællesskabets vegne.

Teksten til aftalen er knyttet til denne afgørelse.

Artikel 2

Formanden for Rådet bemyndiges til at udpege den person, der er beføjet til at undertegne aftalen med bindende virkning for Det Europæiske Fællesskab.

Udfærdiget i Bruxelles, den 29. maj 1995.

På Rådets vegne

H. de CHARETTE

Formand

(1) EFT nr. C 291 af 19. 10. 1994, s. 4.

(2) Udtalelse afgivet den 19. maj 1995 (endnu ikke offentliggjort i Tidende).

(3) Rådets direktiv 93/38/EØF af 14. juni 1993 om samordning af fremgangsmåderne ved tilbudsgivning inden for vand- og energiforsyning samt transport og telekommunikation (EFT nr. L 199 af 9. 8. 1993, s. 84).
KOMMISSIONENS BESLUTNING af 15. maj 1995 om ændring af Kommissionens beslutning 94/448/EF om særlige betingelser for import af fiskerivarer og akvakulturprodukter med oprindelse i New Zealand (Tekst af betydning for EØS) (95/179/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 91/493/EØF af 22. juli 1991 om sundhedsmæssige betingelser for produktion og afsætning af fiskerivarer (1), senest ændret ved akten vedrørende Østrigs, Finlands og Sveriges tiltrædelse, særlig artikel 11, stk. 5, og

ud fra følgende betragtninger:

Listen over de virksomheder og fabriksfartøjer, der er godkendt af New Zealand til import af fiskerivarer og akvakulturprodukter til EF blev fastsat ved Kommissionens beslutning 94/448/EF (2), senest ændret ved beslutning 94/705/EF (3); denne liste kan ændres, når den kompetente myndighed i New Zealand har fremsendt en ny liste;

den kompetente myndighed i New Zealand har fremsendt en ny liste, hvor der er tilføjet 76 virksomheder og tre fabriksfartøjer og slettet en virksomhed;

det er nødvendigt at ændre listen over godkendte virksomheder og fabriksfartøjer i overensstemmelse hermed;

de i denne beslutning fastsatte foranstaltninger er i overensstemmelse med den procedure, der blev indført ved Kommissionens beslutning 90/13/EØF (4) -

VEDTAGET FØLGENDE BESLUTNING:

Artikel 1

Bilag B til beslutning 94/448/EF affattes som angivet i bilaget til nærværende beslutning.

Artikel 2

Denne beslutning er rettet til medlemsstaterne.

Udfærdiget i Bruxelles, den 15. maj 1995.

På Kommissionens vegne

Franz FISCHLER

Medlem af Kommissionen

(1) EFT nr. L 268 af 24. 9. 1991, s. 15.

(2) EFT nr. L 184 af 20. 7. 1994, s. 16.

(3) EFT nr. L 285 af 4. 11. 1994, s. 33.

(4) EFT nr. L 8 af 11. 1. 1990, s. 70.

BILAG

»BILAG B

LISTE OVER GODKENDTE VIRKSOMHEDER OG FABRIKSFARTØJER

>TABELPOSITION>

>TABELPOSITION>
KOMMISSIONENS BESLUTNING af 7. marts 1995 om ophævelse af beslutning 91/146/EØF om beskyttelsesforanstaltninger over for koleraen i Peru (Tekst af betydning for EØS) (95/175/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 90/675/EØF af 10. december 1990 om fastsættelse af principperne for tilrettelæggelse af veterinærkontrollen for tredjelandsprodukter, der føres ind i Fællesskabet (1), senest ændret ved akten vedrørende Østrigs, Finlands og Sveriges tiltrædelse, særlig artikel 19, og

ud fra følgende betragtninger:

Kommissionens beslutning 91/146/EØF af 19. marts 1991 om beskyttelsesforanstaltninger over for koleraen i Peru (2), senest ændret ved beslutning 92/472/EØF (3), blev vedtaget som følge af en koleraepidemi i dette land;

ifølge Verdenssundhedsorganisationen udgør kolerasituationen i Peru ikke længere nogen alvorlig risiko for folkesundheden; beslutning 91/146/EØF bør derfor ophæves, og indførsel af fiskerivarer fra Peru bør være omfattet af bestemmelserne i Rådets direktiv 91/493/EØF af 22. juli 1991 om sundhedsmæssige betingelser for produktion og afsætning af fiskerivarer (4), senest ændret ved akten vedrørende Østrigs, Finlands og Sveriges tiltrædelse;

de i denne beslutning fastsatte foranstaltninger er i overensstemmelse med udtalelse fra Den Stående Veterinærkomité -

VEDTAGET FØLGENDE BESLUTNING:

Artikel 1

Beslutning 91/146/EØF ophæves med virkning fra den 1. februar 1995.

Artikel 2

Denne beslutning er rettet til medlemsstaterne.

Udfærdiget i Bruxelles, den 7. marts 1995.

På Kommissionens vegne

Franz FISCHLER

Medlem af Kommissionen

(1) EFT nr. L 373 af 31. 12. 1990, s. 1.

(2) EFT nr. L 73 af 20. 3. 1991, s. 34.

(3) EFT nr. L 276 af 19. 9. 1992, s. 26.

(4) EFT nr. L 268 af 24. 9. 1991, s. 15.
RÅDETS AFGØRELSE af 22. maj 1995 om indgåelse af aftalen i form af brevveksling mellem Det Europæiske Fællesskab og Barbados, Belize, Republikken Congo, Republikken Côte d'Ivoire, Fiji, Den Kooperative Republik Guyana, Jamaica, Republikken Kenya, Republikken Madagaskar, Republikken Malawi, Republikken Mauritius, Saint Christopher og Nevis, Republikken Surinam, Kongeriget Swaziland, Den Forenede Republik Tanzania, Republikken Trinidad og Tobago, Republikken Uganda, Republikken Zambia og Republikken Zimbabwe om Republikken Zambias tiltrædelse af protokol nr. 8 om AVS-sukker, der er knyttet som bilag til fjerde AVS-EØF-konvention (95/185/EF)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 113 sammenholdt med artikel 228, stk. 2, første punktum,

under henvisning til forslag fra Kommissionen, og

ud fra følgende betragtninger:

I henhold til fælleserklæringen i bilaget til protokol nr. 8 om AVS-sukker, der er knyttet som bilag til fjerde AVS-EØF konvention (1), skal enhver anmodning fra en AVS-stat, som er kontraherende part i konventionen, men ikke er anført i protokollen, om at deltage i protokollens bestemmelser tages op til behandling;

Republikken Zambia er en AVS-stat, som er kontraherende part i nævnte konvention; Zambia har anmodet om at kunne deltage i protokollens bestemmelser;

de berørte AVS-stater har ved skrivelse af 14. november 1989 godkendt, at Zambia tiltræder protokollen;

aftalen i form af brevveksling mellem Det Europæiske Fællesskab, de i protokollen omhandlede stater og Republikken Zambia om sidstnævnte lands tiltrædelse af protokollen bør godkendes -

TRUFFET FØLGENDE AFGØRELSE:

Artikel 1

Aftalen i form af brevveksling mellem Det Europæiske Fællesskab og Barbados, Belize, Republikken Congo, Republikken Côte d'Ivoire, Fiji, Den Kooperative Republik Guyana, Jamaica, Republikken Kenya, Republikken Madagaskar, Republikken Malawi, Republikken Mauritius, Saint Christopher og Nevis, Republikken Surinam, Kongeriget Swaziland, Den Forenede Republik Tanzania, Republikken Trinidad og Tobago, Republikken Uganda, Republikken Zambia og Republikken Zimbabwe om Republikken Zambias tiltrædelse af protokol nr. 8 om AVS-sukker, der er knyttet som bilag til fjerde AVS-EØF-konvention, godkendes herved på Fællesskabets vegne.

Teksten til aftalen er knyttet til denne afgørelse.

Artikel 2

Formanden for Rådet bemyndiges til at udpege den person, der er beføjet til at undertegne den i artikel 1 omhandlede aftale med bindende virkning for Fællesskabet.

Artikel 3

Denne afgørelse offentliggøres i De Europæiske Fællesskabers Tidende.

Udfærdiget i Bruxelles, den 22. maj 1995.

På Rådets vegne

A. MADELIN

Formand

(1) EFT nr. L 229 af 17. 8. 1991, s. 1.
RÅDETS AFGØRELSE af 29. juni 1995 om ekstraordinær hjælp fra Fællesskabet til genopbygning af de områder på Madeira, der blev ramt af en cyklon i oktober 1993 (95/250/EF)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 235,

under henvisning til forslag fra Kommissionen (1),

under henvisning til udtalelse fra Europa-Parlamentet (2), og

ud fra følgende betragtninger:

En del af Madeiras befolkning blev hårdt ramt af en cyklon i oktober 1993;

på grund af denne ekstraordinære situation bør der træffes foranstaltninger for at mildne de økonomiske og sociale konsekvenser af denne katastrofe for den ramte befolkningsgruppe;

Den Europæiske Investeringsbank har mulighed for over Bankens egne midler at yde lån til gennemførelse af det tilsigtede mål;

der bør ydes rentegodtgørelse for disse lån over De Europæiske Fællesskabers almindelige budget;

der blev truffet tilsvarende foranstaltninger efter naturkatastroferne i Italien (3) og i Grækenland (4);

traktaten indeholder ikke anden hjemmel til vedtagelse af denne afgørelse end artikel 235 -

TRUFFET FØLGENDE AFGØRELSE:

Artikel 1

Fællesskabet yder en rentegodtgørelse til udgift for De Europæiske Fællesskabers almindelige budget på 3 procentpoint om året i højst tolv år på lån ydet af Den Europæiske Investeringsbank (EIB) over dennes egne midler og efter dens sædvanlige kriterier med henblik på finansiering af investeringsprojekter i de områder på Madeira, der blev ramt af en cyklon i oktober 1993.

Den samlede størrelse af lånene med rentegodtgørelse kan ikke overstige 15,85 mio. ECU i hovedstol. Lånene er bestemt til finansiering af projekter, der gennemføres mellem 1993 og 1997 med henblik på genopbygning og udbedring af de katastroferamte områder (infrastrukturarbejder og accessoriske boliger).

Lånene ydes af EIB på grundlag af projekter forelagt af de portugisiske myndigheder.

Artikel 2

De nærmere vilkår vedrørende gennemførelsen af denne afgørelse fastsættes i en samarbejdsaftale mellem Kommissionen og EIB. Denne aftale skal navnlig indeholde bestemmelser om de nærmere vilkår for udbetaling af rentegodtgørelsen.

Artikel 3

Kommissionen forelægger i nært samarbejde med EIB og inden den 31. december 1998 en beretning for Europa-Parlamentet og Rådet, der indeholder en evaluering af gennemførelsen af denne afgørelse og særlig af de yderligere virkninger af rentegodtgørelsen.

Artikel 4

Denne afgørelse har virkning fra dagen for offentliggørelsen.

Udfærdiget i Luxembourg, den 29. juni 1995.

På Rådets vegne

J. BARROT

Formand

(1) EFT nr. C 345 af 7. 12. 1994, s. 4.

(2) EFT nr. C 109 af 1. 5. 1995.

(3) EFT nr. L 37 af 20. 1. 1981, s. 21.

(4) EFT nr. L 367 af 14. 12. 1981, s. 27 og EFT nr. L 309 af 7. 11. 1988, s. 32.
RÅDETS AFGØRELSE af 29. juni 1995 om udnævnelse af et medlem af Revisionsretten (95/249/EF, Euratom, EKSF)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Kul- og Stålfællesskab, særlig artikel 45 B, stk. 3,

under henvisning til traktaten om oprettelse af Det Europæiske Fællesskab, særlig artikel 188 B, stk. 3,

under henvisning til traktaten om oprettelse af Det Europæiske Atomenergifællesskab, særlig artikel 160 B, stk. 3,

under henvisning til traktaten om oprettelse af et fælles Råd og en fælles Kommission for De Europæiske Fællesskaber, særlig artikel 22,

under henvisning til Europa-Parlamentets udtalelse (1), og

ud fra følgende betragtning:

Ole Warberg er trådt tilbage, og der skal hurtigt findes en efterfølger for resten af hans mandatperiode -

TRUFFET FØLGENDE AFGØRELSE:

Eneste artikel

Jørgen Mohr udnævnes til medlem af Revisionsretten for perioden fra den 1. juli 1995 til den 9. februar 2000.

Udfærdiget i Luxembourg, den 29. juni 1995.

På Rådets vegne

J. BARROT

Formand

(1) Afgivet den 14. juni 1995 (endnu ikke offentliggjort i Tidende).
KOMMISSIONENS BESLUTNING af 20. juni 1995 om ændring af beslutning 94/187/EF, 94/309/EF, 94/344/EF og 94/446/EF vedrørende dyresundhedsmæssige betingelser og udstedelse af sundhedscertifikat ved indførsel af visse produkter omfattet af Rådets direktiv 92/118/EØF (Tekst af betydning for EØS) (95/230/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 92/118/EØF af 17. december 1992 om dyresundhedsmæssige og sundhedsmæssige betingelser for samhandel med og indførsel til Fællesskabet af produkter, der for så vidt angår disse betingelser, ikke er underlagt specifikke fællesskabsbestemmelser som omhandlet i bilag A, kapitel I, i direktiv 89/662/EØF, og, for så vidt angår patogener, i direktiv 90/425/EØF (1), senest ændret ved akten vedrørende Østrigs, Finlands og Sveriges tiltrædelse, særlig artikel 10, stk. 2, litra c), og

ud fra følgende betragtninger:

Kommissionens beslutning 94/187/EF (2), 94/309/EF (3), 94/344/EF (4) og 94/446/EF (5) fastlægger de dyresundhedsmæssige betingelser og bestemmelserne for udstedelse af sundhedscertifikat ved indførsel fra tredjelande af henholdsvis dyretarme, bestemte slags foder til selskabsdyr og visse ugarvede, fortærbare produkter til selskabsdyr med indhold af lavrisikostoffer, forarbejdet animalsk protein, herunder produkter indeholdende sådant protein, bestemt til foder, ben og benprodukter, horn, hove og klove og produkter heraf, til videreforarbejdning, ikke bestemt til konsum eller foder;

de beslutninger blev ændret ved beslutning 95/88/EF (6) med henblik på at fastsætte datoen for deres anvendelse til den 1. juli 1995; det viser sig, at tredjelandene ikke kan opfylde de nye importbetingelser fra denne dato; for at undgå afbrydelser i handelen er det nødvendigt at udskyde datoen for beslutningernes anvendelse til den 2. februar 1996;

beslutning 94/187/EF, 94/309/EF, 94/344/EF og 94/446/EF bør ændres i overensstemmelse hermed;

de i denne beslutning fastsatte foranstaltninger er i overensstemmelse med udtalelse fra Den Stående Veterinærkomité -

VEDTAGET FØLGENDE BESLUTNING:

Artikel 1

I artikel 2 i beslutning 94/187/EF ændres »den 1. juli 1995« til »den 2. februar 1996«.

Artikel 2

I artikel 2 i beslutning 94/309/EF ændres »den 1. juli 1995« til »den 2. februar 1996«.

Artikel 3

I artikel 2 i beslutning 94/344/EF ændres »den 1. juli 1995« til »den 2. februar 1996«.

Artikel 4

I artikel 4 i beslutning 94/446/EF ændres »den 1. juli 1995« til »den 2. februar 1996«.

Artikel 5

Denne beslutning er rettet til medlemsstaterne.

Udfærdiget i Bruxelles, den 20. juni 1995.

På Kommissionens vegne

Franz FISCHLER

Medlem af Kommissionen

(1) EFT nr. L 62 af 15. 3. 1993, s. 49.

(2) EFT nr. L 89 af 6. 4. 1994, s. 18.

(3) EFT nr. L 137 af 1. 6. 1994, s. 62.

(4) EFT nr. L 154 af 21. 6. 1994, s. 45.

(5) EFT nr. L 183 af 19. 7. 1994, s. 46.

(6) EFT nr. L 69 af 29. 3. 1995, s. 45.
KOMMISSIONEN AFGØRELSE af 28. juni 1995 om Kommissionens indgåelse på Fællesskabets vegne af et aftalememorandum om samarbejde mellem Det Europæiske Atomenergifællesskab og den canadiske regering om kontrolleret nuklear fusion (95/355/Euratom)

KOMMISSIONEN FOR DE EUROPEÆISKE FÆLLESSKABER HAR -

under henvisning til traktaten om oprettelse af Det Europæiske Atomenergifællesskab, særlig artikel 101, stk. 2, og

ud fra følgende betragtning:

Rådet har ved afgørelse af 20. februar 1995 godkendt Kommissionens indgåelse af et aftalememorandum om samarbejde mellem Det Europæiske Atomenergifællesskab og den canadiske regering om kontrolleret nuklear fusion -

TRUFFET FØLGENDE AFGØRELSE:

Artikel 1

Aftalememorandummet om samarbejde mellem Det Europæiske Atomenergifællesskab og den canadiske regering om kontrolleret nuklear fusion indgås herved på Fællesskabets vegne.

Teksten til aftalememorandummet er knyttet til denne afgørelse.

Artikel 2

Kommissionens medlem med ansvar for videnskab, forskning og udvikling eller vedkommendes dertil udpegede repræsentant, bemyndiges hermed til at undertegne aftalememorandummet med bindende virkning for Det Europæiske Atomenergifællesskab.

Udfærdiget i Bruxelles, den 28. juni 1995.

På Kommissionens vegne

Jacques SANTER

Formand
KOMMISSIONENS AFGØRELSE af 28. juni 1995 om Kommissionens indgåelse, på Fællesskabets vegne, af en gennemførelsesaftale mellem Det Europæiske Atomenergifællesskab, repræsenteret ved Kommissionen for De Europæiske Fællesskaber, og Atomic Energy of Canada Limited, udpeget af den canadiske regering, om Canadas inddragelse i Det Europæiske Atomenergifællesskabs bidrag til den tekniske projektering af den internationale termonukleare forsøgsreaktor (ITER) (95/356/Euratom)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Atomenergifællesskab, særlig artikel 101, stk. 3, og

ud fra følgende betragtninger:

Et aftalememorandum om samarbejde mellem Det Europæiske Atomenergifællesskab og den canadiske regering om kontrolleret nuklear fusion (1) blev indgået den 25. juli 1995;

aftalen mellem Det Europæiske Atomenergifællesskab, Japans regering, regeringen for Den Russiske Føderation og regeringen for Amerikas Forenede Stater om samarbejde om aktiviteterne i forbindelse med den tekniske projektering af den internationale termonukleare forsøgsreaktor (ITER) (2) blev indgået den 21. juli 1992 -

TRUFFET FØLGENDE AFGØRELSE:

Artikel 1

Gennemførelsesaftalen mellem Det Europæiske Atomenergifællesskab repræsenteret ved Kommissionen for De Europæiske Fællesskaber og Atomic Energy of Canada Limited udpeget af den canadiske regering om Canadas inddragelse i Det Europæiske Atomenergifællesskabs bidrag til den tekniske projektering af den internationale termonukleare forsøgsreaktor (ITER) indgås herved på Fællesskabets vegne.

Teksten til gennemførelsesaftalen er knyttet til denne afgørelse.

Artikel 2

Kommissionens medlem med ansvar for videnskab, forskning og udvikling eller vedkommendes dertil udpegede repræsentant, bemyndiges hermed til at undertegne gennemførelsesaftalen med bindende virkning for Det Europæiske Atomenergifællesskab.

Udfærdiget i Bruxelles, den 28. juni 1995.

På Kommissionens vegne

Jacques SANTER

Formand

(1) Se side 31 i denne Tidende.

(2) EFT nr. L 244 af 26. 8. 1992, s. 13.
RÅDETS AFGØRELSE af 12. april 1995 om beskikkelse af et medlem af Regionsudvalget (95/219/EF)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 198 A,

under henvisning til Rådets afgørelse 94/65/EF af 26. januar 1994 om beskikkelse af medlemmerne af og suppleanterne til Regionsudvalget for perioden fra 26. januar 1994 til 25. januar 1998 (1),

under henvisning til Rådets afgørelse 95/15/EF af 23. januar 1995 om beskikkelse af medlemmer af og suppleanter til Regionsudvalget som følge af Republikken Østrigs, Republikken Finlands og Kongeriget Sveriges tiltrædelse af Den Europæiske Union (2),

i betragtning af, at en plads som medlem af ovennævnte udvalg er ledig, efter at Josef Ratzenböck er trådt tilbage,

under henvisning til indstillingen fra den østrigske regering -

TRUFFET FØLGENDE AFGØRELSE:

Eneste artikel

Josef Pühringer beskikkes som medlem af Regionsudvalget som efterfølger for Josef Ratzenböck for den resterende del af dennes mandatperiode, dvs. indtil den 25. januar 1998.

Udfærdiget i Bruxelles, den 12. april 1995.

På Rådets vegne

A. JUPPÉ

Formand

(1) EFT nr. L 31 af 4. 2. 1994, s. 29.

(2) EFT nr. L 25 af 2. 2. 1995, s. 20.